[{"text_idx": "#000000", "text": "Nova retejo de E@I pri Zamenhof"}, {"text_idx": "#000001", "text": "La 14an de aprilo 2017 estis la centjara datreveno de la morto de L. Zamenhof. La centjara datreveno estas bona okazo por rememori c\u0302i tiun neordinaran homon, kiu havis interesan vivon kaj nekutiman filozofion. Por tio aperis la retejo zamenhof.info. Krome, la 26an de julio ni festos la 130-jarig\u0302on de la apero de la unua lernolibro de Esperanto. Do plia tau\u0306ga jubileo por speciala retejo, dedic\u0302ita al Zamenhof. Bedau\u0306rinde, nun por vasta publiko la nomo Zamenhof (ofte ankau\u0306 la nomo Esperanto) signifas nenion. Ec\u0302 esperantistoj ofte ne povas multon rakonti pri doktoro Zamenhof, pri liaj ideoj, vivo kaj agado. Do la c\u0302efa celo de la retejo estas prezenti lin, lian laboron, verkaron kaj filozofion al tiuj, kiuj nebone (au\u0306 tute ne) konas lin. Ja Zamenhof kaj lia laboro meritas esti konataj pli vaste, ol ili nun estas."}, {"text_idx": "#000002", "text": "Granda pluso de la retejo estas g\u0302ia multlingveco, danke al kiu eblas prezenti Zamenhofon al neesperantistoj. Se via lingvo dau\u0306re mankas en la sistemo kaj vi emas traduki la retejon vialingven, sufic\u0302as kontakti nin (info@ikso.net) au\u0306 iri rekte al la reta tradukejo kie vi povas mem aldoni ankau\u0306 vian lingvon kaj tiel ec\u0302 pli ric\u0302igi la retejon."}, {"text_idx": "#000003", "text": "Danke al la multlingva retejo Zamenhof.info oni povas konatig\u0302i kun Zamenhof, kiu estis ne nur iniciatinto de Esperanto, sed ankau\u0306 pacisto, kuracisto, tradukanto, verkisto kaj filozofo, kreinta la interesan spiritan skolon Homaranismo. En Zamenhof.info trovig\u0302as informoj pri la interesa kaj nefacila vivo de Doktoro Zamenhof, pri lia familio, liaj verkoj kaj ideoj. Oni povas trovi citaj\u0302ojn kaj opiniojn de famaj homoj pri Esperanto kaj pri Zamenhof. En la retejo estas la Zamenhofa proverbaro kaj fragmentoj de liaj verkoj. Enestas multaj ligiloj al diversaj retejoj, por ke oni povu dau\u0306rigi pli profundan konatig\u0302on (ekzemple, oni povas trovi informon kie komenci, se oni ankorau\u0306 ne scipovas, lerni Esperanton). La retejo estas ilustrita per abunda nombro da arkivaj bildoj kaj fotoj. Iru al Zamenhof.info kaj g\u0302uu malkovradon de tiu c\u0302i geniulo, Ludoviko Zamenhof, c\u0302i tiu retejo celas malkas\u0302i lin."}, {"text_idx": "#000007", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000008", "text": "Demonstraj versioj de \u201cLa Ondo\u201d"}]